**H O T Ă R Â R E A NR. 134**

 **din 27 octombrie 2016**

**privind aprobarea acordării mandatului special domnului consilier local Filip Dorin Cristian la Adunarea Generală Ordinară a Acționarilor de la S.C. Centrul Agro Transilvania S.A. Cluj din data de 14 noiembrie 2016, ora 11°°**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.323 din data de 12 octombrie 2016, al Secretarului Municipiului Dej, prin care se propune spre aprobare mandatarea **domnului consilier local Filip Dorin Cristian** reprezentant al Consiliului Local al Municipiului Dej în Adunarea Generală Ordinară a Acționarilor de la S.C. Centrul Agro Transilvania S.A. Cluj, din data de 14 noiembrie 2016 ora 11°°, proiect avizat favorabil în ședința de lucru a Comisiei juridice din data de 24 octombrie 2016;

 Având în vedere: Convocatorul Nr. 2.823 din data de 10 octombrie 2016 al S.C. Centrul Agro Transilvania Cluj S.A. prin care convoacă Adunarea Generală Ordinară a Acționarilor în data de 14 noiembrie 2016 ora 11°°;

 Potrivit prevederilor Legii Nr. 31/1990 privind societățile comerciale, republicată şi modificată;

 Ordonanța de Urgență a Guvernului Nr. 109/2011 privind guvernanța corporativă a întreprinderilor publice, actualizată;

În baza prevederilor art. 36, alin. (1), art. 37, art. 115, lit. b) și art. 45, alin. (1) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Acordă mandat special domnului consilier local Filip Cristian Dorin** să voteze în numele și pe seama Municipiului Dej punctele aflate pe Ordinea de zi comunicată prin Convocatorul Adunării Generale Ordinare a Acționarilor a Societății Centrul Agro Transilvania Cluj S.A. din data de 14 noiembrie 2016.

**Art. 2.** Prezenta hotărâre se comunică în termenul prevăzut de lege, prin intermediul Secretatului Municipiului Dej la: Instituția Prefectului Județului Cluj, Primarului Municipiului Dej și S.C. Centrul Agro Transilvania Cluj S.A.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**